На основу Закона о буџетском систему (Сл. гласник РС бр. 54/2009,....149/2020, 118/2021 и 92/2023), члана 63. став 1. тачка 4 Закона о високом образовању (Сл. гласник РС бр. 88/2017,....67/2019 и 6/2020 – др. Закони, 11/2021 - аутентично тумачење, 67/2021 – др. Закон и 76/2023), члана 83. Статута, Наставно-научно веће Филозофског факултета Универзитета у Нишу, на седници одржаној дана 20. марта 2024. године, донело је

**Предлог О Д Л У К Е**

**О изменама и допунама Финансијској плана Филозофског факултета**

**Универзитета у Нишу за 2024. годину**

I

***Усвајају се*** измене и допуне Финансијског плана Филозофског факултета Универзитета у Нишу за 2024. годину.

Измене и допуне Финансијског плана саставни су део ове Одлуке.

II

**1.** Измене и допуне Финансијског плана из члана I ове Одлуке у складу су са Буџетом 1 и Буџетом 2 који су потписани између представника Центра Конфучије испред Филозофског факултета Универзитета у Нишу и представника Института Конфучије испред Универзитета Јиангсу Републике Кине, а на основу Memorandum of Understanding on Academic and Research Collaboration Between Jiangsu University and University of Niš, као и споразума између Универзитета Јиангсу, Универзитета у Нишу и Филозофског факултета у Нишу. Потписани буџети чине саставни део измена и допуна Финансијског плана Факултета за 2024. годину. У складу са наведеним буџетима измењене су и допуњене следеће позиције у Финансијском плану за 2024. годину које се односе на приходе и расходе средстава која су дозначена од Универзитета Јиангсу (што је у самом плану и назначено):

- 731121 на износ од 27.085.039,23 рсд, 411100 на износ од 1.223.279,20 рсд, 412100 на износ од 122.327,92 рсд, 412200 на износ од 62.998,89 рсд, 421619 на износ од 861.106,40 рсд, 423200 на износ од 270.866,00 рсд, 423599 на износ од1.300.251,00 рсд, 423599 на износ од 2.167.086,00 рсд, 423599 на износ од 650.126,00 рсд, 423599 на износ од 1.273.163,00 рсд, 423711 на износ од 654.002,95 рсд, 423911 на износ од 2.825.089,00 рсд, 423911 на износ од 326.674,80 рсд, 425110 на износ од 3.588.065,33 рсд, 425110 на износ од 335.952,36 рсд, 425119 на износ од 217.783,20 рсд, 426100 на износ од 325.063,00 рсд, 426191 на износ од 10.845,60 рсд, 482100 на износ од 704.303,00 рсд, 512200 на износ од 3.598.780,27 рсд, 512220 на износ од 5.770.775,68 рсд, 512232 на износ од 12.021,63 рсд, 512242 на износ од 240.000,00 рсд.

**2.** Такође су извршене и измене и допуне Финансијског плана 2024. године у оквиру следећих позиција:

* позиција 423400 која се односи на услуге штампања промотивног материјала за потребе Факултета повећава се са 480.000,00 рсд на 1.195.000,00 рсд у оквиру извора 04, јер је установљено да ће бити потребна додатна средства за промотивни материјал у 2024. години због планираних промотивних активности Факултета у већој мери у односу на претходну годину;
* позиција 423711 која се односи на брендирани материјал за потребе конференција додаје се у износу од 600.000 динара, у оквиру раздела сопствених прихода – извор 04, због указаних потребе Факултета приликом организовања научних конференција на Факултету;
* позиција 421400 која се односи на услуге комуникација у оквиру раздела сопствених прихода – извор 04 повећава се са 588.100 на 708.100 динара;
* у оквиру позиције 4252 у делу који се односи на сопствене приходе а која подразумева текуће поправке и одржавање опреме, додаје се и набавка безконтактних картица и слично;
* у оквиру позииције 4213 у делу који се односи на сопствене приходе а која подразумева комуналне услуге, додају се услуге испитивања громобранске инсталације.

III

Предлог измена и допуна Финансијског плана 2024. године из из претходних тачака објавити на интернет презентацији Факултета у року од 10 дана од дана усвајања, у складу са чланом 8. став 3. Закона о буџетском систему.

IV

За извршење Финансијског плана овлашћује се декан Факултета у складу са чланом 71. Закона о буџетском систему и чланом 70. Статута Филозофског факултета у Нишу.

V

Одлуку о усвајању Финансијског плана за 2024. годину доставити Финансијској служби, продекану за финансије и архиви Факултета.

**Образложење**

Након дозначених средстава од стране Универзитета Јиангсу Републике Кине, а на основу накнадно добијених информација представника Института Конфучије Универзитета Јиангсу, потписан је предлог измене и допуне буџета утрошка средстава која су уплаћена у 2023. години, а који је првобитно усвојен кроз Финансијски план за 2024. годину. Поред тога, одобрена је уплата додатних средстава од стране Универзитета Јиангсу у 2024. години, и по том основу је потписан још један буџет утрошка тих средстава која ће бити уплаћена у 2024. години. У складу са тим потребно је извршити измену Финансијског плана Филозофског факултета у Нишу за 2024. годину.

Приходи и расходи Буџета 1 донације кинеског универзитета приказани су по курсу 108,8916 што је курс Народне банке Србије на дан уплате средстава, док су приходи и расходи Буџета 2 приказани по курсу 108,6892 (продајни курс на дан 21.02.2024. године). У случају прекорачења планираних расхода у оквиру датих позиција приликом утрошка и конвертовања девизних средстава биће вршена додатна усклађивања дела прихода и расхода дозначених од стране кинеског универзитета.

Измена и допуна Финансијског плана за 2024. годину која се односи на део расхода из сопствених средстава, који су наведени у тачки 3. став 2 ове одлуке, је последица додатних анализа и потреба Факултета у складу са стратегијом развијања промотивних активности у циљу уписа што већег броја студената на Филозофском факултету у Нишу, као и у складу са додатно указаним потребама Факултета.

Усклађивање Финансијског плана ће се вршити и на основу других промена у финансијском пословању које би то условиле.

НАСТАВНО-НАУЧНО ВЕЋЕ ФАКУЛТЕТА

Број:

Датум: 20.3.2024. године

ПРЕДСЕДНИК НАСТАВНО-НАУЧНОГ ВЕЋА

Проф. др Наталија Јовановић